Chrám Zosnutia Bohorodičky (Batak)

Chrám Zosnutia Bohorodičky () je pravoslávny chrám z roku 1912 nachádzajúci sa na námestí Oslobodenia () v tesnej blízkosti chrámu svätej Nedele v centrálnej časti mesta Batak v Pazardžickej oblasti v južnom Bulharsku.opoznai.bgsvetimesta.com

 Charakteristika a dejiny 
Chrám je monumentálna budova postavená na základe projektu českého architekta Josifa Šintera (okrem iného autor prvého architektonického plánu mesta Plovdiv) v roku 1912. Nachádza sa priamo v centrálnej časti Bataku. Zasvätený bol Zosnutiu presvätej Bohorodičky a chrámový sviatok sa slávi 15. augusta. Tento sviatok je zároveň najdôležitejšou oslavou v Bataku. V podstate v každej domácnosti sa v tento deň robí kurban (tradičná zabíjačka s náboženským významom, kedy sa zabité zviera berie ako obeta Bohu a necháva sa pred zabitím posvätiť kňazom), pričom väčšinou sa obetuje jahňa. Oslavy bývajú veselé a batacké rodiny sa stretávajú v cerkvi pri slávnostnej svätej božskej liturgii.

 Galéria 

 Referencie 

Kategória:Pravoslávne chrámy v Bulharsku
Kategória:Kostoly postavené po oslobodení Bulharska
Kategória:Kultúrne pamiatky v Bulharsku
Kategória:Stavby v Bataku
Kategória:Architektúra z 1912
Kategória:Chrámy zasvätené Zosnutiu presvätej Bohorodičky